འོན་ཀྱང་།སྤྱི་ཟླ་བཅུ་པའི་ཚེས་ཉེར་དགུའི་ཉིན་ཨོ་གླིང་ཡེ་ཤེེས་འཁོར་ལོའི་རྐང་འཛིན་ལས་བྱེད་དག་ཚུད་པའི་ཨུ་ཚུགས་མཐར་སྐྱེལ་བྱེད་མཁན་གྱི་སློབ་མ་བཅུ་གྲངས་ཤིག་ལ་ཆོས་རྗེ་ཡིད་བཞིན་ནོར་བུ་འཇིགས་མེད་ཕུན་ཚོགས་ཀྱིས་མཛད་པའི་རྡོར་སེམས་སྒྲུབ་ཐུབ་ཀྱི་ལུང་དང་དམིགས་ཁྲིད།མནྡལ་ཚོམས་བུ་བདུན་མ་ཚོམ་བུ་འགོད་སྟངས་དང་དམིགས་ཁྲིད་བཅས་བསླབས་ནས་ལོ་གཅིག་རིང་འདིར་འབུམ་ལྔ་མུ་མཐུད་བསོག་རྒྱུ་བྱས་བྱུང་།དེ་ནི་ངས་གནས་བབས་ལ་འགྱུར་བ་ཕྱིན་རྗེས་སླར་ཡང་རང་གི་ལས་གནས་སུ་ཞུགས་པ་ཐོག་མ་དེ་ཡིན།ཁོང་ཚོས་ང་ལ་བཅངས་པའི་མཛའ་བརྩེ་དང་དགའ་ཞེན་གྱིས་ང་ལ་སེམས་འགུལ་ཆེན་པོ་ཐེབས་བྱུང་།ང་མཚམས་ལ་འདུག་པ་ནི་སྤྱི་ཚོགས་ལ་གཡོལ་བ་ཞིག་མིན་ལ།བློ་ཕམ་དྲགས་ནས་འགྱོད་བྱེད་བཤགས་བྱེད་པ་ཁོ་ན་ཞིག་ཀྱང་མིན།ངས་རང་ཉིད་ཀྱི་ནུས་པ་ལ་ཁ་སབ་བྱས་ནས་འགན་ཁུར་ཡོད་པའི་དགེ་རྒན་ཞིག་བྱེད་འདོད་པ་ཡིན།ཁོང་ཚོས་ང་ལ་བཅངས་པའི་ཡིད་ཆེས་དེས་ངའི་ཆོད་སེམས་དེ་ཡང་གཏན་དུ་འགྲོ་སོང་།